Onegos ežero petroglifai

Onegos ežero ir Baltosios jūros petroglifai – kultūros paveldo uolų raižiniai Rusijoje, Karelijoje, vakariniame Onegos ežero krante ir prie Baltosios jūros. Šie raižiniai datuojami 4000–3000 m. prieš mūsų erą.Карелия: энциклопедия: в 3 т. / гл. ред. А. Ф. Титов. Т. 2: К—П. — Петрозаводск, 2009. — 464 с. ISBN 978-5-8430-0125-4 (т. 2) — С. 366–367

Iš viso šiose vietose yra apie 4600 raižinių ir tai yra vienas didžiausių tokių kompleksų Europoje. Apie 1200 figūrų yra prie Onegos ežero, likę 3400 – prie Baltosios jūros.

Onegos ežero raižiniuose vaizduojami antropomorfiniai, zoomorfiniai motyvai, taip pat įvairios geometrinės figūros, galinčios simbolizuoti Mėnulį ir Saulę. Baltosios jūros raižiniuose daugiausiai yra žmonių medžioklės ir laivybos scenų, taip pat vaizduojami įvairūs žvejybos bei medžioklės įrankiai ir gyvūnų pėdsakai.

2021 m. šie kompleksai buvo įtraukti į UNESCO pasaulio paveldo sąrašą.
 Išnašos 

Kategorija:Pasaulio paveldo objektai Rusijoje
Kategorija:Priešistorinis menas
Kategorija:Karelijos Respublika
Kategorija:Rusijos archeologinės vietos